Keskustelu Wikipediasta:Viikon kilpailu/Viikon kilpailu 2014-23

message: Voisiko viikkokisan sääntöjä tai palkitsemiskriteerejä muuttaa pikaisesti niin, ettei kilpailussa palkittaisi tai lainkaan hyväksyttäisi lähteettömiä uusia artikkeleita tai lähteettömiä uusia tynkiä? Muuten eli nykyisellään viikkokisan pistelasku palkitsee hyvien käytäntöjen vastaisesta toiminnasta. Esimerkiksi musiikkitynkiä  on jo jumalaton määrä, yli 10 000 kappaletta (!), ja liian moni näistä on lähteetöntä tuotantoa. Osa lienee skeidaa, "sävellettyä" tai merkityksetöntä sisältöä. Tätä ei heti päältä näe, koska tarkistattavuusehto ei täyty. Jos varsinaista kieltoa ei laitettaisi, niin lähtettömyydestä voisi antaa niin tuntuvan miinuspistemäärän, ettei se kannustaisi tuollaiseen toimintaan. Eli ei pelkkää porkkanaa lähteistyksestä, vaan myös risuja lähteistämättömyydestä. Lähteettömiä esimerkkejä tämän viikon kisasta: Chai, Fantasiaa, Morana, Live at Montreux 2011, jne. Oletan, että näihin löytyisi lähteet helpostikin, koska sen verran paljon yksityiskohtia on noihin artikkeleihin kirjoitusvaiheessa löydetty. --Paju (keskustelu) 7. kesäkuuta 2014 kello 14.17 (EEST)
replies: text: : Jee. Osaan mainitusta esimerkeistä on ilahduttavasti jo ilmestynyt ainakin yksi lähde. Hyvä! Kun saisi loppuihinkin. (Vain osa lähteettömistä kisauutuuksista nimettiin  edellä). --Paju (keskustelu) 8. kesäkuuta 2014 kello 03.04 (EEST)

text: Kommentoin kisajärjestäjänä. Periaatteessa ihan miettimisen arvoinen asia omasta mielestäni, mutta joku fiksumpi voinee kertoa miten tuon saisi järkevimmin toteutettua teknisesti? Sanabonukset paremmiksi, lähteistä enemmän pisteitä helppo hoitaa, mutta miten muutoin?--Veli Himmeä (keskustelu) 7. kesäkuuta 2014 kello 15.53 (EEST)

text: Tynkyys on Wikipedian itse itselleen luoma ongelma. Misään muissa tietosanakirjoissa ei tuollaista käsitettä tunneta ja täälläkin siitä päästäisiin eroon, kun vain niin päätettäisiin. Ja useimmat Wikipedian tyngät ovat joka tapauksessa laajempia, kuin laajinkaan aihetta käsittelevä muu suomenkielinen yleistietosanakirja-artikkeli. --Otrfan (keskustelu) 7. kesäkuuta 2014 kello 15.57 (EEST)
replies: text: : Wikipedia poikkeaa ammatillisesti toimitetuista, usein laajan valikoidun toimituskunnan suurelta osin palkkatyönä tehdyistä tietosanakirjoista. Tästä syystä kunnon lähteistys ja sitä kautta syntyvä sisällön tarkistettavuus on välttämätön ja keskeinen osa wikipedian uskottavuutta. Tynkä on osa tätä pulmaa. Monelle tyngälle on tyypillistä, eroituksena lyhyestä artikkelista, lähteiden ja siitä seuraavan sisällöllisen läpinäkyvyyden puute.--Paju (keskustelu) 8. kesäkuuta 2014 kello 02.59 (EEST)

text: Viikkokisat palkitsevat monenlaisesta hyvien käytäntöjen vastaisesta toiminnasta, kuten lähteettömän tekstin lisäämisestä niin uusiin kuin olemassaoleviinkin artikkeleihin tai vaikkapa ylenpalttisen runsaasta lähdeviitteistyksestä. Toisaalta monesta hyvien käytäntöjen mukaisesta toiminnasta, kuten höpön karsimisesta ja kielenhuollosta, ei palkita. Jos viikkokisoista väännettäisiin erilaisin rangaistuspistein jonkinlainen opetusalusta, se menettäisi uskoakseni aika paljon siitä kepeydestä ja yksinkertaisuudesta, joka siitä näinkin toimivan ja osallistujia keräävän on tehnyt. Toki pisteytysperusteita on varmasti mahdollista miettiä (vaikka teknisen toteuttamisen mahdollisuudet tuovat hommaan vielä yhden lisäkynnyksen): kenties uuteen aloittamaansa artikkeliin lisäämistään lähteistä saisi bonuksena hiukan tavallista enemmän pisteitä, tai ylipäätään artikkelin ensimmäisestä lähdeviitteestä? Kenties lähdemerkinnöistä ylipäänsä voisi saada hiukan enemmän pisteitä? – Haltiamieli 7. kesäkuuta 2014 kello 16.32 (EEST)
replies: text: : Vanhan tyngän täydentäminen ei onneksi lisää lähteettömien artikkelien määrää. Uusien lähteettömien artikkelien syntyminen kisailun kautta vie uskottavuutta wikipedian tempauksilta; tähän osaan voisi ainakin puuttua. Lisäyksien osalta voisi halutessaan laittaa rajan: esimerkiksi, ettei yli 1000 merkin lisäyksiä ilman lähdeviitettä artikkeliin hyväksyttäisi kisasuoritukseksi. Sääntöjen vastaiset suoritukset voisivat olla mahdollisia kisa-alueen ulkopuolella. Varsinainen esto voisi olla hieman korkeammalla, mutta pisteiden kerryttämisen voisi topata vaikka jo 500 merkkiin, ellei artikkelissa ole yhtään lähdettä. Jos menettelyä saisi viikkokisassa siistittyä enemmän hyvien käytäntöjen suuntaan, ja homma toimii, voi menettelyn yleistämisestä uusiin lisäyksiin muuallakin fiwikissä keskustella. Sanoinkohan jo tarpeeksi sekavasti... --Paju (keskustelu) 8. kesäkuuta 2014 kello 02.59 (EEST)
thread_title:  Lähteettömät artikkelit